Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 64/12/8807	Michalovce, 12.3.2012
EEČ : 2-66-60-2012

U Z N E S E N I E

Trestná vec:	obvinený XXXXX  
Prečin:	prečin krádeže podľa § 212 ods. 2 písm. d) Tr. zákona

Rozhodol: 	prokurátor Okresnej prokuratúry Michalovce
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
dňa 12.11.2011 v dopoludňajších hodinách, z lesného dielca JPRL 675 v katastrálnom území obce XXXXX, okres XXXXX, patriaceho do lesného pôdneho fondu, bez povolenia odcudzil 1,08 m3 drevnej hmoty po ťažbe, ktoré odviezol na dvojkolesovej vlečke pripojenej k malotraktoru, čím spôsobil XXXXX republiky, š. p., odštepný závod XXXXX, škodu vo výške 26,14 €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
13 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia PZ XXXXX uznesením  sp. zn. ORP-25/PA-MI-2012 zo dňa 18.01.2012 začal trestné stíhanie a súčasne vzniesol obvinenie XXXXX za prečin krádeže podľa § 212 ods. 2 písm. d) Tr. zákona na tom skutkovom základe, ktorý je rozvedený vo výrokovej časti tohto uznesenia. 
Obvinený XXXXX spáchanie vyššie uvedeného prečinu priznal v plnom rozsahu. Výslovne dal súhlas s postupom podľa § 216 Tr. poriadku pre podmienečné zastavenie trestného stíhania. Spôsobenú škodu uhradil vydaním odcudzeného dreva príslušníkom PZ, ktorí ho vrátili lesníkovi poškodeného subjektu Lesy SR, š. p., odštepný závod XXXXX, XXXXX, čím došlo k splneniu zákonnej podmienky uvedenej v § 216 ods. 1 písm. b) Tr. poriadku. 
Obvinený požíva v mieste bydliska dobrú povesť. V posledných 10-tich rokoch nebol súdne trestaný.  
	Vzhľadom na osobu obvineného, s prihliadnutím na jeho doterajší život, výšku spôsobenej škody a ďalšie okolnosti, je možné považovať podmienečné zastavenie trestného stíhania s uložením skúšobnej doby v trvaní 13 mesiacov, za dostačujúce. 
	Preto bolo potrebné rozhodnúť tak, ako je to uvedené vo výroku tohto uznesenia. 
	Ak obvinený v priebehu skúšobnej doby bude viesť naďalej riadny život, bude rozhodnuté, že sa osvedčil. Inak sa rozhodne, a to prípadne aj počas skúšobnej doby, že sa v trestnom stíhaní bude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor